Den Vest-Sjællandske Avis, 1817-12-16
Oversigt over Dagens udenlandske Nyheder. Ved den Svenske Rigsdags Aabning i Stockholm den 27de November forsamlede Stænderne sig først om Morgenen i St. Nicolai Kirke, i et høitideligt Optog begave de sig derhen igiennem en opstillet dobbelt Række af Gardere, ledsagede af Kronprindsen og hans Søn og af alle Kronens Embedsmænd, efter at Prækenen var forbi, begav Forsamlingen sig tilbage til Rigssalen paa Slottet. Da Alderdom og Svaghed forhindrede Hs. Majestæt fra selv at være tilstæde, saa oplæste Statsministeren GrevEngestrøm Hs. Majestæts Skrivelse til Rigsstænderne, som var af følgende Jndhold: Hs. Majestæt anmeldte deri, at hans Sønneson nu efter Rigets Grundlove havde opnaaet sin myndige Alder, da han havde fyldt sit 18de Aar, og at han derfor havde fra den Tid af bivaanet Statsraadets Deliberationer. Hs. Majestæt tilkiendegav sin Glæde over at have oplevet denne Tidspunkt, og over de Forhaabninger den unge Prinds opvækker; hvilken han ogsaa havde overdraget at oplæse sin Tale for Stænderne, da hans vaklende Sundhed ikke tillod ham at holde den selv. Prinds Oscar traadte derpaa frem- og oplæste Hs. Majestæts Tale, som indeholdt følgende Meddelelser: Anledningen til at sammenkalde Stænderne var Privat-Disconto-Bankernes Forfald, som alle Hs. Majestæts Bestræbelser ikke havde kunne forhindre, men blot standse; et nye og nøie giennemtænkt Finance=Project skal nu blive forelagt Stænderne til Bedømmelse. Papiirspengenes Antal udgjorde i 1802 kun 14 men nu udgiør det 30 Millioner Bankodalere; han havde gjort alt for at forhindre deres Fald. Men den udenlandske Handel kan aldrig blomstre, saalænge Pengenes Værd er uvis, ogsaa staaer endnu Sverrig meget tilbage i at kunne selv producere sine Fornødenheder, saaledes maatte Landet i 1813 indkiøbe for 3 Millioner Kornvarer. Han har gjort alt for at ophielpe Fabrikerne; og Armeen klædes af indenlandsk Klæde, for Armeens bedre Forfatning er der baaret den største Omsorg, saavel for at lette Avancementerne igiennem alle Grader, som for at forbedre Gagerne, og at sørge for Enkernes Kaar, to Millioner Bankodalere ere anvendte i en Tid af 3 Aar paa Armeen og dens Pensionscasse, uden at Statens Casse er derved bleven besværet. Et Orlogskib paa 80 Canoner er løbet af Stabelen og Skiærflotillen er bleven forøget. For alle offentlige Indretninger og for Hovedstadens og Landets Forsynelse med Korn er der bleven sørget; og i det forrige saa trykkende Aar for saa mange Lande, fandt ingen Hungersnød Sted i Sverrig, og ingen havde nødig formedelst Mangel at udvandre af Riget. Hovedstaden er bleven forskiønnet; Academiet for Musikken og de frie Konster har modtaget betydelige Understøttelser, alt uden at det er faldet Statscassen til Byrde. Han vil blot forlange af Stænderne Resourer til at sikkre Jndvaanerne i Hovedstaden og de store Stæder for altfor dyre Brødpriser i Fremtiden. Pengevæsnet er blevet forvaltet med den største Omhue, og i 6 Aar er ved fremmede Bidrag eller ved at betale udenlandsk Gield næsten 25 Millioner Bankodalere bragte tilveie. Det som nu er tilbage at giøre, er at forskaffe Papiirpengene Credit, som vel udgiøre en betydelig Summa, men som Riget dog besidder tilstrækkelige Hielpekilder for at dække, hvis Formue ere i en tilfredsstillende Tilstand; ogsaa troer han at den foreslagne Financeplan er og ikke fuldkommen, saa dog af den Natur, at man kan følge den indtil næste Rigsdags Forsamling; kunne Rigsstænderne udtænke en bedre, saa vil det være ham en Glæde. Talen sluttedes med Opmuntring til Enighed og Haab om en lykkelig Fremtid.